Document ID: /roh_data/filtered/fineweb-2-filterrobots_roh.jsonl.gz/9671

Communicaziuns Sevgein
Scolast Gion Gieri va en pensiun
Cun la fin digl onn da scola 2020/21 banduna Gion Gieri Sgier la stanza da scola ed entscheiva ils onns da pensiun. Duront decennis ha el instruiu ils affons da Sevgein, Castrisch e Riein cun fina empatia, gronda cumpetenza e bia carezia. Sco scolast ha el era dau onns ora las uras da religiun che cumpeglian era la preparaziun sin l’Emprema Communiun e la Creisma. Cun entusiassem ha el organisau igl usti dils Treis Retgs e preparau culs scolars il survetsch divin da scola. Dasperas eis el s’engaschaus en differents survetschs dalla pleiv. Gion Gieri ei veramein ina petga da nossa pleiv. Per Tiu fideivel engaschi engraziel jeu a Ti en num dalla pleiv, sperond che Ti stetties vinavon en in ni l’auter survetsch a disposiziun a nus.
Sur Alfred Cavelti
Survetsch divin duront la stad
Il fenadur tochen miez uost reducin nus ils survetschs divins. Ils davos onns ei semussau che la participiziun ei onz pintga. Duront l’jamna ei negina messa e las dumengias ei differentas gadas il survetsch divin ella pleiv vischinonta.